
INTRE REFACERE ȘI PRĂBUȘIRE 


de Virgil Birou 





Anul trecut a fost anul desamăgirilor, .Speranţele frumoase, 
cu care am intrat în el, s'au spulberat pe rând, Eșuarea conierinţei 
economice de la Londra, amânarea „sine die“ a conferinţei des- 
armărilor, măsurile severe de isolare ce şi-le impun statele, răz- 
boiul vamal, toate tind să demonstreze, că bătrâna Europa nu este 
destul de coaptă pentru refacere și că popoarele ei nici după o 
criză de trei ani nu au încă deplina înţelegere a lucrurilor şi a 
problemelor noui, ce le impune timpul, 

În Europa, în afară de graniţele Uniunii-Sovietice, trăesc 
400 milioane de oameni, În 1929 pe câmpiile lor se recolta 40%, 
din alimentele lumii, din minele lor se scotea a patra parte a ma- 
teriilor prime, de cari are nevoe lumea, fabricele lor produceau o 
treime din producția mondială, Cei 400 milioane de Europeni cum- 
părau jamătate din ceeace pământul întreg avea de vânzare, iar 
ei vindeau 42%, din ceeace lumea întreagă cumpăra În 1929 ţările 
europene au cumpărai mărfuri în valoare de cca 3200 miliarde lei, 
Azi importul lor a scăzut la 1400 miliarde lei, deci la mai puţin 
ca jumătate, Dacă luăm valoarea comerțului mondial din 1929 drept 
100%/,, în 1930 el a scăzut la 87%, în 1931 la 160/,, 1932 ia 419/,, 
iar în 1033 la ceva mai mult ca 340/. lar semne de refacere grab- 
nică nu se văd. Negocierile pentru o înțelegere reciprocă între 
două state vecine și de multeori cu interese cari se complectează, 
durează luni de zile, ca odată convenţia încheiată, fiecare stat să 
recurgă la diferite şicane şi măsuri abuzive, ca să diminueze im- 
portul lui din ţara „aliată“ și să anuleze, în practică, înţelegerea 
de pe hârtie, 

In astfel de împrejurări nu este de mirare, dacă mulji eco- 
nomiști văd viitorul Europei în culori foarte întunecate. Tot mai 
des se aud ţipete pesimiste, iar tablourile, ce ni le oferă despre 
Europa viitoare sunt într'adevăr neliniștitoare, Scăderea continuă a 
comerțului și a activităţii economice, — spun ei — vor cobori 
nivelul de viaţă la acel grad infim, încât populaţia anarchizată de 
privaţiuni se va descompune în grupuri, cari se vor lupta între 

ele până la disperare numai pentru cele mai elementare trebuin- 





țe ale traiului; se va întrona în Europa o stare, ca aceea din 
interiorul Chinei: hoarde de bandiți vor traversa continentul des- 
compus, vor isbucni războaie civile, popoare întregi vor incepe să 
migreze trecând prin foc şi sabie agricultorii, ce-i vor găsi în calea 
lor, pentru a le smulge ultimile resturi de aiimente,. Ar îi o reîn- 
toarcere la stările dela începutul evuiui mediu, şi pe susţinătorii 
acestor teorii — între cari se poate număra și scriitorul englez H, 
G. Wells („Ce va fi mâine? 1933) — un scriitor spiritual cu 
drept cuvânt i-a botezat „profeţi gen: ev mediu.“ Alţii în special 
germani, merg chiar și mai departe, Ei ne arată cu toată seriozi- 
tatea o Europă locuită (încă în decursul secolului prezent!) numai 
de resturi de populaţii, oameni îmbrăcaţi în piei de animale, locu- 
ind în peșteri, şi uitând toate științele, toată civilizaţia, chiar și 
alfabetul, Singura rezervă ce și-o impun acești astrologi ai descom- 
punerii este, că nu-l urcă pe om din nou în copac și-l mai lasă să 
umble vertical. . , , 

Dar pentru moment situaţia nu este chiar. așa de disperată, 
Ca să se îndeplinească aceste prorociri, se cere, ca mijloacele de 
schimb să se prăbușească complect, iar guvernul să scape din 
mâini frânele guvernării, Să vedem, dacă aceste două condițiuni se 
pot întâmpla, 

Mijloacele de schimb se pot prăbuși pe două căi: prin'in- 
flație monetară și prin autarchie, De inilație monetară au suferit 
mai multe ţări în Europa: Rusia Sovietică, Germania, Austria, 
Ungaria, Ne este vie încă îa minte situaţia disperată a poporului 
german şi austriac din timpul inflaţiei, Niciodată popoare nu au 
fost mai aproape de moartea de foame — în adevăratul senz al 
cuvântului — ca aceste două în vremea aceea, Amândouă ţări în- 
dustriale, silite să trăiască din vânzarea produselor,. și tocmai 
comerţul exterior le era anchilozat: moneta lor având un curs atăt 
de scăzut, ei vindeau produsele lor la preţuri astronomice, dar 
cari în relații mondiale, în aur, erau derizorii iar mărfurile pe 
cari le cumpărau ei, ca materii prime, alimente etc, erau siliți să 
le cumpere în valută forte, Şi cunoaștem cu toţii sforțările uriașe, 
pe cari le-a depus statul german împ'eună cu industria germană, 
ca să scape din ghiarele inflaţiei şi să-și stabilizeze moneta, 

Nici un stat din Europa nu dorește inflaţia și se fereşte de 
ea ca de foc, i 

Unii sunt pentru o inflație parţială. Moneta, în cele mai 
multe state, este menținută la nivelul actual prin mijloace forţate, 
priu sacrificii enorme, Cursul urcat iace imposibil comerţul extern, 

Un portmoneu costă în Austria 20 schillingi, cca 100 lei, 
În comerţul mondial însă valoarea lui nu este decât 150 lei, Nicio- 
dată nu va cumpăra vre-un comerciant un portmoneu austriac la 
acest preţ, câtă vreme el nu valorează atâta, „Să lăsăm deci să 
_cadă valoarea schilingului — spun partizanii înflaţiei parţiale — 

în așa măsură, încât cei 20 sch,, — costul portmoneului, — în 

relaţiile externe să nu facă decât 150 lei. Aceasta ar însemna o 
devalorizare a schillingului, — şi în general al monetelor europene 
— cu cca 30—40%/,, Metoda la prima vedere ar părea bună, 
dacă nu ar există un dacă, Cu inflaţia ştii de unde o porneșii, dar 
niciodată nu vei şti, unde te oprești, Ca un stat să poată face o 
inflaţie controlată, trebuie să dispună de rezerve imense, ca să 
poată opri devalorizarea la un anumit nivel. Metoda este indicată 
demult, și dacă statele nu o fac, este din cauza, că nu dispun de 
rezervele necesare, ca să oprească degringolada la nivelul dorit, 
Avem în față exemplul Angliei și al Statelor Unite, Ambele au 
încercat-o. Anglia cu toate bogăţiile ei, cu toate coloniile şi co- 
merţul ei într'adevăr -mondial, de doi ani de zile se sbate să 
oprească fluctuațiile lirei sterline, şi până azi nu a reușit, lar în 
Statele Unite Roosevelt a fost încredinţat cu puteri dictatoriale, ca 
să poată opri degringolada economică; în vreme ce de un an, 
decând s'a devalorizat dolarul, numărul şomerilor a crescut dela 
14 millioane la 13 mil, Câtă vreme mâni particulare deţin imense 
aglomerări de capitaluri, nici un stat nu se poate aventura în 
inflaţie, căci jocurile nu totdeauna cinstite ale bursei îl pot mătură, 
şi dela intenţia de aşi îmbunătăţi moneta, ușor va putea ajunge să 
nu o mai aibă deloc, | 

De aceea nu vedem azi la nici un guvern intenţia de a face 
inflaţie. Şi cele cari vreau să facă o devalorizare, se năzuesc să-şi 
mărească stocul metalic prin cumpărări de aur și prin valorizarea 
argintului, 

Mult mai grav este pericolul autarchiei, 

Prin acest cuvânt se denumește tendinţa popoarelor de a trăi 
izolate, aşazicând ermetic, între graniţele lor. Inseamnă susţinerea 
prin mijloace proprii, înseamnă cea mai radicală formă o naţiona- 
lismului economic, Nici o ţară nu va mai cumpăra dela celelaite 
nimic, toate mărfurile se vor produce în interiorul graniţelor, co- 
merțul internaţional va înceta complect, Dacă s'ar putea întâmpla 
așa ceva și dacă Europa s'ar descompune în 29 state izolate com- 
plect,. standardul de viaţă în ele ar cobori mult sub actualul 
nivel, dar și restul lumii ar suferi îngrozitor, S'ar anihila mai mult 
ca jumătate din comerțul mondial şi ţările ar pierde enorme sume 
plasate în întreprinderile şi creditele, ce le au în alte ţări, Statele 
Unite, de ex. ar pie:de jumătate din exportul lor, cca 320 miliarde 
lei.pe an şi 2400 miliarde lei investiţi în diferite plasamente și 
credite pe pieţele europene, 

Consecințele economice şi sociale ale în unei eventuale 
autarchii în Europa nici pe departe nu pot fi bănuite, 

lasă nici aici dracul nu este aşa de negru, 

Toate statele din Europa au făcut primii paşi spre autarchie din 
acelaș motiv: frica de război. Fiindu-i vie încă în amintire foametea 
din 1917—18, după încheerea marelui război Germania mai întâi a 
căutat să-şi refacă agricultura, Cu toate că solul ei sărac niciodată 
nu va putea produce nici pe jumătate așa de eftin ca solul 

României, sau al Ucrainei, Germania a învestit capitaluri enorme 
în agricultură, Acelaș lucru la făcut și Austria şi Cehoslovacia, 
De cealaltă parte ţările agrare acordă industriei subvenţii impor- 
tante tot din acelaș motiv, Şi s'a mers pe această cale până acolo, 
încât președintele Miklas a putut spune: „Dacă poporul austriac 
s'ar putea obișnui să mănânce mai multă pâine integrală și mai 
puţină iranzelă albă, Austria ar putea suprima importul de grâne 
complect," 

Astăzi în Europa domnește o stare de semiblocadă. Ea a fost 
inăsprită dela 1931 de căderea Kreditanstalt-ului vienez, care a 
provocat panica de credit, În frigurile panicei, din 52 de ţări ale 
lumii, 4 au interzis, sau au restrâns comerțul cu valute streine, cu 
scopul ca să-şi ferească valuta de fluctuațiile bursei, Blocada valu- 
tară a cauzat blocada comercială, Ţările au redus importul, ca 
moneta să rămână ferită în interior, Blocada comercială a întrodus, 
la rândul său, pericolul autarchiei. Îndată ce se va ridica blocada 
valutară, comerțul va reîncepe din nou. 

De iapt autarchia nua îost introdusă în Europa de nici 
o ţară ca un scop întrinsec, Și nici nu s'ar putea întroduce ca 
scop intrinsec, pentrucă nici o țară nu dispune de toate materiile 
prime, necesare standardului de viaţă actual. Din toate ţările lumii, 
doar Statele Unite ale Americei, Anglia și Uniunea Sovietelor s'ar 
putea susține fără import. Dar cu ce sacrificii! ! Ar trebui să-şi 
schimbe cu totul politica economică şi poate şi sistemul de pro- 
ducție, atât sunt de strâns legate economiceşte. azi ţările intre ele, 
Numai o Europă Unită ar putea tinde către o autosusţinere, dar 
cât de departe este Europa chiar și numai de ideea unei uniri! 

Aceasta este prima piedică ce limitează pericolul autarchiei, 

Al doilea fapt care se opune tendințelor de autarchie stă în 
însaș natura omenească, în polita după câștig, Chiar dacă valuta a 
încetat să mai fie mijloc de schimb internaţional, popoarele vor 
continua comerţul prin schimb direct, prin sistemul Clearing reci- 
proc, În Europa centrală și sudestică Clearing-ul e unica formă de 
schimb. Fiecare ţară își limitează importul dintr'altă ţară la măsura 
exportului său în acea ţară' astfel că cifra cea mai mică determină 
volumul comerțului, Această formă primitivă a circulaţiei economice 
are un minim determinat de volumul comerțului total al celui mai 
slab membru din grupul care formează sistemul, Acest minim însă 
nu s'a atins nici în Europa centrală, unde tendinţa spre autarchie 
este cea mai pronunțată și oricât de greoi și nemulțumitor ar fi 
schimbul reciproc, el reprezintă totuş un contact minim cu ţările 
vecine,. contact atât de important la transmiterea oricărui impuls 
din ţara în care a luat naștere, către țările vecine, 

Este clar deci, că numai frica de răsboi nu poate duce țările 
europene spre o autarchie complectă, natură singură s'a îngrijit, ca 
așa ceva să nu se poată întâmpla; distribuind bogăţiile sale foarte 
capricios, a făcut ca popoarele să fie avizate la un comerț reciproc 
cât de mic, menţinându-se astiel un contact minim, 

Azi cele mai multe ţări privesc îngrozite rezultatele acestui 
război economic și principala lor preocupare pare a fi căutarea unei 
modalităţi pentru ridicarea barierelor pe cari singure şi le-au împus, 
Problema însă este foarte grea, Conferinţa dela Londra a demons- 
trat că la o înţelegere colectivă nu se poate ajunge, Rămâne soluţia 
ca statele două câte două să găsească între ele un „modus vivendi“, 
Pe de altă parte iniluenţe oculte par a turbura tendinţele de pacifi- 
care ale lumii, O anumită presă ce pare a fi în serviciul vrerilor 
industriei de război, ţine opinia publică într'o continuă agitare, Sub 
masca unui patriotism de faţadă sub pretextul unei îngrijorări 
exagerate față de „patrie“, presupusă ameninţată prin răstălmăcirea 
rău intenţionată a măsurilor de ordine luate de guvernele ţărilor 
vecine, această presă zilnic seamănă neliniștea, neîncrederea şi frica 
de război în populaţia naivă, care abia s'a desmeticit din coșmarul 
marelui măcel, Şi fantoma unui viitor războiu face ca Franţa să 
salte ca arsă când se vorbește de anexarea Austriei la Ger- 
mania și mai degrabă își lasă pierdute împrumuturile vechi, date 
Austriei, ba îi mai acordă și credite noui, numai să nu vadă 
crescând forța potenţială de război a Germaniei, Tot acea frică 
de război face ca Franţa să cheltuiască 500 de miliarde cu întă- 
rirea graniţelor de Est, și să ţină economiceşte vasale statele din 
centrul şi sudestul Europei prin importante sume acordate drept 
imprumut, Tot acel monstru apocaliptic al războiului face, ca 
toate naţiunele europene să întrețină armate enorme, poliţii, jan- 
darmerii și tot felul de trupe armate deghizate, cu aprovizionarea 
şi înzestrarea cărora se cheltizeşte 1/ș—1/4 din buget, îndepărtând 
cât mai mult posibilitatea unei refaceri și apropiind cât mai mult 
falimentul, 


Der oare falimentul inseamnă prăbuşire ? 


Foarte puţină lume ştie că în Europa în secolul XIX. și XX. 
unsprezece ţări au ajuns în faliment, nu și-au mai îndeplinit în- 
datoririle lor, sau le-au redus unilateral şi în mod arbitrar, Austria 
singură a declarat faliment de cinci ori, Spania de șase ori. Şi 
niciodată falimentul nu a adus ruina ţării respective, ci — după 
cum a demonstrat Dr Leopold Heinemann în cartea sa despre fa- 
limentele statelor — disparţia datoriilor vechi totdeauna a îndem- 
nat?pe financiarii externi să acorde credite noui, 

Nimeni nu recomandă falimentul, Toate ţările luptă contra 
lui, Dar dacă unele ţării au ajuns la marginea prăpastei, ele au 
preferat falimentul — neplata datoriilor — faţă de inflaţie, care 
nu soluţionează problema datoriilor externe, acestea fiind fixate la 
bază de aur, Toate ţările debitoare şi-au plătit la început datoriile 
în aur, Când stocul de aur s'a epuizat într'atât, încât moneta na- 
țională s'a văzut periclitată, ele au cerut credite noui, Când s'au 
epuizat și acestea, statele debitoare au cerut să plătească în măr- 
furi, sau în alte servituţi (transporturi, concesionări, etc.) prin 
compensaţii, Ori plata în mărfuri e posibilă numai pe lângă o ba- 

lanţă comercială activă, Au forțat deci exportul, au redus importul 
prin taxe prohibitive, contingentări, măsuri prohibitive valutare etc,, 
ca balanţa să se soldeze cu un excedent, Un timp au mers lucru- 
rile, dar în acelaş timp capacitatea de cumpărare a scăzut şi la 
naţiunile creditoare, tocmai din cauza, că nu au mai avut. 
afluenţa de capital de mai nainte, Au răspuns deci și ele cu res- - 
tricții vamale, etc, scăzănd prin aceasta comerţul mondial la cit- 
rele de mai sus, iar naţiunele debitoare s'au văzut dintr'odată — 
cu toată bunăvoința lor de a plăti iatr'un fel oarecare — la pra- 
sul falimentului, Convenţia Stillhalte a Germaniei este o declara-. 
ție de insolvabilitate, : Moratoriile Ungariei, Austriei, Greciei, 
Bulgariei: sunt declaraţii de insolvibilitate, cari pot duce la fali- 
ment. Încă 6—7 ţări, între cari şi România luptă contra presiunii, 
care le silește către această soluţie, Este o soluţie rea, dar totuş 
este o soluţie, Țările cari au adoptat-o, sau o vor adopta, nu se 
vor prăbuși, Dar nu se vor prăbuși nici țările -creditoare, Falimen- 
tul oferă un început nou, face posibilă ridicarea blocadei valutare și 
comerciale, alungă pericolul izolării şi împrăștie  atmostera actuală; 
viciată, care ameninţă Europa cu sufocare, Țările creditoare înțe- 
leg perfect, că dintr'un comerţ liber, fără restricţiuni, pot câștiga 
mai mult, decât din menţinerea stărilor actuale, dar drintr'un egoism 
prostesc ţin să stoarcă din țările debitoare și ultima vlagă, înde- 
părtând prin aceasta şi mai mult refacerea, In loc să se înțeleagă 
creditorul cu debitorul, 'să procedeze de! acord | comun la operaţia 
reducerii datoriilor și la echilibrarea valutelor la o bază nouă co- 
rezpunzătoare preţurilor și să și salveze măcar o parte din plasa-. 
ment, el riscă să-şi piardă întreg capitalul prin falimentul inevi- . 
tabil, Ori, problema economică a Europei, în aparenţă atât de 
complicată, se poate reduce în esenţă la problema soluționării ba- 
lastului de datorii atât externe, cât și interne, Cum rezolvarea 
prin colaborare s'a dovedit imposibilă, Europa va adopta metoda 
pur automată a falimentului, Și această metodă pare îndreptăţită 
într'o măsură oarecare deoarece statele debitoare au contractat 
datoriile într'un timp de o activitate economică, ce nu se poate 
compara cu cea actuală, lar aplicarea ei — accentuăm din nou — nu 
înseamnă prăbușire, ci o refacere lentă, dar sigură. i 
Sunt unii cari văd prăbușirea Europei prin comunism, Situa::. ;: 
ţia” actuală, plină de greutăţi economice, prin presiunea sa asupra 
clasei muncitoare, prezintă multe simptome, cari par a favoriza o 
indreptare spre comunism, Dar Europa într'o măsură oarecare s'a 
asigurat contra unei revoluţii comuniste, Întâi în nici o ţară nu. 
există un partid comunist, ca în acelaș timp să nu existe un con- 
tra curent de extremă dreaptă și mai puternic, care în cele mai 
multe cazuri are și posibilitatea fizică, de a nimici pe duşmanul 
său de extrema stângă, (cum s'a întâmplat în Germania la venirea 
lui Hitler,) In toate ţările, în cari regimul democrat se clatină, îas- 
cizmul ameninţă, nu comunismul, (Ultimile evenimente din Austria . 
stau mărturie |) Apoi în toate ţările există tendinţa de a întări mâna 

guvernului. Şi în fine din cei 15 milioane șomeri, 1î mil. sunt aju- 
taţi de către guverne în aşa măsură, că cel puţin ziua de mâine le 
este asigurată, lar:ceice au de lucru, nu ar dori o schimbare, de- 
cât în cazul, că Uniunea Sovietelor ar reuşi să ridice standardul 
de viaţa la un nivel, care ar întrece nivelul popoarelor vecine, 

Prăbușirea prin comunism nu poate amenința Europa, decât 
în cazul unui război lung, care ar desorganiza statele, 

O interesantă, dar totodată și îngrijorătoare constatare se 
., poate face în al treilea an de crâncenă criză. Populaţia din toate 
“ straturile sociale a devenit apatică, aproape insensibilă, faţă de criză, 
Funcţionari, ţărani, comercianţi, bancheri și muncitori, deşi „trăesc 
"şi se mișcă în ea,“ nici că se mai gândesc la ea. Lumea s'a obiş- 
nuit și cu bani puţini, nepăsătoare își aranjează micile-i afaceri 
„ca şi mai nainte, Fenomenul, prin faptul că turburările sunt 
evitate, la prima vedere pare liniștitor, dar prin aceea, că popu- 
laţia nu exercită nici o presiune asupra conducătorilor, criza se 
prelungeşte și soluţia intârzie, El se poate observa nu numai în 
" ţările agricole, ci chiar în Austria, re ai 

Cele expuse până aci ne dau o icoană, — credem, — des- 

tul de fidelă a frământărilor din anul trecut, Din ele putem trage, 
“în rezumat, unele concluziuini de ordin general pentru viitorul 
apropiat, Întâia și cea mai importanță ; niciunul dintre felurile de 
prăbușire, cari ne-ar putea amenința în mod real, nu poate avea 
loc. Guvernele cu mână tare vor interveni, ca nici una din condiţi- 
unile cerute să nu se implinească, A doua : popoarele Europei, neîn- 
țelegătoare față de problemele timpului, nu sunt în stare să-şi ac- 
celereze refacerea printr'o colaborare colectivă. Refacerea trebue 
să vină în mod automat, prelungindu-se astfel în mod inutil durata 
crizei, A treia concluzie : falimentul, neplata datoriilor externe, 
deşi este o soluţie gravă nu atrage după sine prăbușirea ci din 
contră, deschide calea uni refaceri lente, dar sigure. În împre- 
jurările date, este cea mai naturală soluţie, pe care mai toţi con- 
ducătorii ţărilor debitoare vor fi siliți să o adopte prin forța 

lucrutilor, | 


VOI SPĂRGĂTORI DIN FAŢA LEGII 
de Walt Whitman 


Voi spărgători din faţa legii, 

Voi ocnași în celulele voastre, voi ucigași -osândiți, în lanţuri şi 
cătușe, 

Dar cine sunt eu, spuneți-mi, că nu mă judecă nimeni, nu m'au 
svârlit în temniţi ? 

Pe mine care sunt la fel de crud şi infernal de mârșav, ca oricine, 
şi la glesne totuşi nu-mi sună lanț, cătuşe la mâini? 

Voi fete de stradă, fanţi de trotoar, desfrânaţi cari v'ascundețţi, 

Dar cine sunt eu, ca să spun, că voi sunteți mai desfrânaţi decât 
mine ? 

Oh, eu păcătosul, 

Mărturisesc, — strig lumii, 

(Oh, admiratori, nu-mi aduceţi laude! nici complimente! — mă 
frânge disperarea, 

Căci eu văd, ce nu vedeţi voi, — știu, ce voi nu ştiţi,) 


Inlăuntrui bustului ăsta eu zac murdar şi năbușit,. 

Sub iaţa ce nu spune nimic torentul iadului curge continuu, 
Inţeleg dasirâul și stricăciunea, 

Cu cei acuzaţi mă port cu pătimașă Aaaa, 


Simţesc, că sunt de-ai lor, — și eu aparţin ocnașilor și fetelor 
de stradă, 

Astiel că nu-i pot renega, — căci cum m-aș putea renega pe 
mine ? 


În românește de: 
Ion Stoia-Udrea 


“BANATUL SUB TURCI . 


de Traian Birăescu 


Incontestabil, că ocupaţia turcească în Banat, cu regimul său 
de proprietate, cu legiuirile sale, cu întreaga sa organizaţie, a în- 
“fluențat nu numai structura suiletească a bănățeanului, dar 
până și limba românească vorbită aici, în care a lăsat nenumerate 
expresiuni, 

Numai cunoscând regimul turcesc în toate manifestările sale, 
vom înţelege aversiunea populaţiei autochtone faţă de stăpânirea 
austriacă „liberatoare“ şi „civilizatoare“ de mai târziu, Bazaţi pe 
documente contimporane vom descrie acest regim, pe care pentru 
a-l pricepe și aprecia e neapărată nevoie să ţinem seamă de mo- 
ravurile de atunci și mai presus de toate de regimurile similare 
contimporane, Contrar istoricilor interesaţi, nouă acest regim ne apare 
din documente cu mult mai blând, mai omenos, decât acela, pe 
care alte popoare l-au aplicat în ţările supuse lor, 

„Regimul turcesc în Banat” — după cum ne asigură Mar- 
sigli,, Mouradgea,. Hammer și alții, — nu s'a deosebit mult de 
acela aplicat în alte ţări creştine căzule sub stăpânirea osmaniiilor 
şi devenite pașalicuri turceşti, Descriind deci regimul turcesc în 
Banat, - regim care a ţinut seamă aici de tradiţii și de ceiace a 
găsit ca administrație, dăm o imagine şi asupra regimului turcesc 
din alte părţi, 

Hammer în lucrarea sa „Des Osmanischen Reiches Staats- 
verfassung” ' apărută în anul 1815 atrage atenţiunea îndeosebi 
asupra izyoarelor consultate de el şi citate în lucrarea sa şi anu- 
me asupra actelor rămase și privind administraţia pașalicurilor 
turcești, Dintre acestea Academia Maghiară a editat în 1886 în 
traducerea lui. Lâszl6ialusi Antonie partea privitoare la Ungaria, 
deci şi la pașalicul de Timişoara, Deși ele sunt importante, 
fiindcă răstoarnă cu totul teorema unor istorici maghiari, 
cari au scris și mai continuă ,să scrie despre un Banat dinainte de 
turci presărat cu aşezări maghiare şi fiindcă ne arată cu numele 
pe locuitorii unor comune, pe cari aceiași istorici ni le înfățișează 
ca sate maghiare, totuși ele nu pot fi folosite de către istoricul ne- 
părtinitor decât confruntate cu originalele citate și reproduse de 
către Hammer, Aceasta pentru simplul motiv, că acest Lâszl6falvi 
Antal academician maghiar, pe numele său adevărat nu era decât 
un Veliciu Antonie, după unele isvoare român renegat, după altele 
sârb, mai exact rascian, putând tot atât de bine să fie şi sârb, și 
român, ori chiar albanez din Rascia de odinioară, 

Dintre aceste documente cele mai importante pentru lumina- 
rea problemei atacate de noi sunt așa zisele „deftere“” !) docu- 

mente privind nu numai contabilitatea administraţiei turcești, ci şi 
titlurile de drept asupra unor proprietăţi, asupra unor scutiri de 
taxe sau imposite, etc, In ceiace priveşte contabilitatea administra- 
ției turcești, ea ni se înfățișează destul de simplă îmbrățișând fis- 
calitatea şi afacerile militare turcești din Banat, deci două ramuri 
ale organizaţiei de stat, cari mult, puţin reoglindesc indeajuns şi 
aspectul social-politic şi economic al ținutului nostru într'o anu- 
mită epocă. După cum am amintit, nu numai actele şi registrele de 
contabilitate se numeau deftere, ci și decretele de donaţiuni de 
spăiluguri sau moşii, etc, copiate după original în aceste registre, 
se numeau dejtere, 

Greutatea cea mare a interpretării acestor documente o for- 
mează faptul, că ele nu sunt scrise cu caracterele turcești obișnuite, 
ci cu caractere speciale, folosite anume la emiterea de documente, 
cu așa numitele caractere „Kirma“, frânte, cari dau posibilitate - 
interpretorului să înfățişeze un nume în mai multe îeluri, carac- 
teristica acestor litere fiind, că în opoziţie cu cele obişnuite, 
ele se scriau fără accente şi semne. Susceptibile de afîi 
înterpretate în diferite feluri de către cei neinițiaţi, fiindcă sunetul 
unei litere depindea totdeuna de locul, pe care litera îl ocupă 
în cuvânt, felul acesta de a scrie se învăța în școale speciale 
turceşti, Prin eliminarea cu desăvârşire a punctuaţiei  diatritice şi 
prescurtarea şi concentrarea noțiunilor acest fel de a scrie era o 
trecere dela hieroglifele mai noui la scrisul obișnuit, făcând impre- 
sia că e un fel de început de stenografie turcească, Fiind deci 
susceptibil de diterite interpretări 2) evident, că e dată  posibilita- 
tea ca să fie exploatat în scopuri politice, interpretându-se după 
spiritul traducătorului textul orginal, fără însă a putea ascunde cu 
totul adevărul ce-l conține, La aceste neajunsuri se mai adaugă 
apoi şi vechimea documentelor, ce se manifestă prin  decolorarea 
cernelei folosite, cât şi prin vechimea hârtiei dure, tot atâtea ele- 
mente ce înlesnesc falsul mai ales în ceiace privește numele și 
numirile, când acelea nu sunt turcești, sau când pentru exprimarea 
lor limba turcă nu avea caractere, folosindu-se deci de inversarea 
caracterelor pentru a reda cât de cât accentuarea 3) 

Câteva exemple : se scria la fel „b, p, t, u, î“ şi „j” În mij- 
locul cuvântului „d“ se înversează cu „t“ şi viceversa, iar la sfâr- 
șitul cuvântului „m“ și „r“, 

Au aceleaşi caractere după poziţia lor în cuvânt: „h, şi d, di şi dz,“ 

Nu e nici o deosebire între „1“ și „z”, 

Se scriu cu acelaș caracter f și v, cum și gr și cr. 

Sunetele lui „k“ sau „c“ și „g“ şi „6y“ sau „gi“ se scriu 
cu acelaşi caractere, 


„S“ sau „ş” se scriu la fel, 
La începutul cuvântului „h” și „m“ se scriu cu un sin- 


gur semn, 
Se pot schimba la mijlocul cuvântului caracterele „|“ și „d“, 

ier silabele susceptibile de schimb sunt de asemenea mai multe, 
Pe lângă acestea mai sunt mai multe abateri făcute fără norme sau 
cel mult fără a putea fixa o anumită normă dela defter la defter, 
Astfel pe „Ştefan,“ pe care și Turcii veacului al 16-lea l-au expri- 
mat de sigur într'o sigură formă, unii îl scriu Istofan sau stefan, 
iar alţii Istifaa, Stambul- Istambul, Istambil, Cu toate aceste greu- 
tăți, privind exclusiv numele și numirile, defterele rămân, ca îs- 
voare de documentare de o împortanță covârșitoare, căci după 
cum am arătat, dacă interpretarea numirilor poate fi falsificată, nu 
se poate face acelaş lucru cu interpretarea noțiunilor curente și 
astfel ele înfăţişează sub toate aspectele sale, Banatul turcesc, 
adică Banatul de sub ocupaţia turcească, 

Fie, că vom adânci deiterele originale, reproduse de Hammer, 
fie că vom analiza pe acelea copiate şi editate de către Academia 
Maghiară prin numitul Velici, din ele se desprinde un alt Banat 
decât acela, pe care l-am cunoscut din lectura tratatelor de istorie 
scrise de către diferiți autori, privind stăpânirea turcească din 
centrul Europei, . 

In alt capitol am înfățișat Banatul dinainte de dezastrul dela 
Mohaci, cu regimul proprietăţii de atunci, regim, care era altul de- 
cât acela din restul Ungariei și care a fost baza formării şi evo- 
luării diferitelor clase sociale, subliniind importanţa, din punct de 
vedere românesc, a districtelor „valache“ privilegiate, ce au oprit 
şi ferit populaţia românească de aici de feudalismul, mai mult decât 
barbar, ce a fost întrodus în Ungaria mai ales după revoluţia 
lui Doja, 

Pe măsură însă, ce Regele înmulţia donațiile sale în Banat, pe 
pământurile libere regești dintre aceste districte, unde se așezau 
nobili noui, nu totdeauna români, slăbeau și aceste organizații, 
Slăbirea aczstora şi tendinţa de nivelare pe care o manifesta nobi- 
limea maghiară vizând aceste districte, a căror existenţă în mijlocul 
Ungariei feodale era considerată cu un privilegiu, a adus cu sine 
aceiaşi primejdie, care a amenințat şi a răpus apoi populația mai 
nevoiașă din restul ţării. Populaţia româneasă de aici, liberă până 
atunci, era ameninţată tot mai mult să cadă şi ea în jugul iobăgiei, 

Dezastrul dela Mobhaci pune capăt însă uneltirilor nobilimei 
maghiare, iar braţele şi sângele românesc căştigă din nou ca valoare, 
smulgând noui confirmări a vechilor privilegii, fie ca răsplată a 
serviciilor şi jertfelor aduse pentru domnitor, fe pentru a asigura 
loialitatea românilor de aici pentru domnitorii Ungariei sau prin- 
cipii Ardealului, cari îşi dispustau domnia și suveranitatea asupra 
pământului încă neocupat de Turci din domeniile Coroanei Sitului 
Șteian din Banatul Lugojului şi Caransebeşului, Mulțimea de nobili 
mici și mari şi ţărani liberi din districtele „valahe“ îşi continuă 
viaţa lor cu totul in alte condițiuni decât în restul Ungariei, aceste 
districte, ca pământul libertăţii şi al făgăduinței unei vieţi mai 
omenești, devenind punctul de atracţie pentru lumea căzută în io- 
băgie nu numai pe teritorul Banatului, ci și din părțile învecinate 

cu el, Avem la dispoziție mai multe documente contimporane, din 
cari reiese, că unii nobili de pe pământurile libere regeşti din 
Banat, unde au primii donațiune, cum și din comitatul Aradului și 
din Zărand, își reclamă iobagii iugiţi pe teritoriul acestor districte 
sau se plâng, că districtele primesc pe teritoriul lor iobagi fugiţi de 
pe moșiile nobilimei maghiare, Scrutând spiritul public al nobilimei 
maghiare dc atunci, evident ajungem la concluzia, că uneltirile 
acesteia in contra acestor districte erau prilejuite nu de faptul, că 
acestea formau un corp aparte, aproape autonom, în sânul și mij- 
locul unei lumi ieudale cu alte obiceiuri şi alt regim social, ci mai 
ales?din cauza, că aceste districte serveau ca loc de refugiu ioba- 
gilor ce nu mai puteau suferi regimul stăpânilor lor, Aceleași docu- 
mente demonstrează, că cei fugiţi şi refugiaţi aici dacă nu plana 
asupra lor aici o bănuială sau acuză, erau primiţi fără să li se mai 
cerceteze trecutul, fără a mai îi intrebaţi de unde vin, 

Într'o vreme, când în întreg apusul inflorea feodalismul, când 
in Banat printr'un joc al împrejurărilor era o oarecare libertate a 
individului, care nu se născuse nobil, și aceasta însă numai pe teri- 
toriile districtelor, pe pământurile libere regești dintre acestea 
sau dela marginea acestora, donate de rege noblimei, stăruind 
acelaș feudalism, poate mai indulcit din cauza apropierei distric- 
telor, pentru Banatul, care servea astfel loc de refugiu a iobagilor 
impilaţi, ce a însemnat ocupaţia turcească ? 

Organizaţia de stat, veche, a Turciei, întinsă şi asupra Bana- 
tului prefăcut în pașalic, 4) ne prezintă cea mai perfectă egalitate 
socială, Da, Turcia barbară, care năvălise asupra Apusului civilizat, 
nu cunoștea caste sociale închise, cu mici șatrapi, cari din tată în 
fiu moșteniau averi imense și dreptul de a dispune de viaţa şi 
averea supușilor (iobagilor) lor, 

Musulmanii acestei epoci erau cu toţi egali, aceleași obiceiuri, 
aceiași lege şi religie pentru toţi deopotrivă, Nu existau nici drep- 
turi moștenite, plusul de drepturi trebuia câștigat prin vrednicie, Nu 
existau nici clase sau caste sociale, în care individul să ajungă prin 
naștere sau moştenire, ci precupeţul din Stambul sau ciobanul din 
Anatolia prin vrednicie și însușiri proprii putea tot atât de uşor 
ajunge mare Vizir, ca şi fiul cutărui pașă sau bey. Neexistând nici 
titluri nici averi de moștenit, ba nici nume de familie, fiecare era 
stăpânul soartei sale prin calitățile și vrednicia sa, 

Excepţie făcea Padișahul, Sultanul, Stăpân absolut al tuturora 
şi peste toate, Peste toate averile, pe viața fiecăruia, Ba ca repre- 
zentant și urmaş al lui Mohamed avea cuvânt hotărâtor și în cele 
religioase, De bunul său plac şi chibzuială depindeau toate: el de- 
clara războaiele, el încheia pacea, el singur dispunea de imensele 
averi şi proprietăți ale imperiului, de veniturile acestuia, el împărţia 
slujbele și veniturile, după cum tot el le şi suprima dacă găsea de 
cuviință, Că pe lângă avantajele, pe cari le presenta acest regim 
pentru indivizii dotați, cu calităţi, avea şi defectele sale, este în- 
contestabil, Comparându-l mai ales cu regimul de azi al statelor 

parlamentare, constituționale și democratice. Comparaţi-l însă cu 
regimul de atunci, când eâteva sute de familii dispuneau de soarta 
şi viitorul popoarelor și ţărilor, exploatănd neomenos, pe bază de 
moştenire, dar fără vre-un drept născut prin selecţionarea valorii 
individului, mii şi milioane de semeni de-ai lor, veți găsi că Turcii, cu 
regimul! lor, însemnau un progres, 

Întiazându-se acest regim și în Banat, evident, că şi aici au 
fost anulate ori și ce titluri de proprietate, ori și ce drepturi sau 
privigelii avute. Dar în acelaş timp și vechile îndatoriri ca dijmă, 
robotă, zeciuală. Vechiul nobil, dacă a rămas locului, a devenit 
egal ţăranului de rând, în iața Turcilor, un „raia“, adică supus 
necredincios. 

Comunele aparţinând până aci fie districtului, comune 
libere, fie nobililor sau făcând parte din pământul liber regesc, au 
intrat sau direct sub administraţia și în proprietatea fiscului imperial, 
sau în proprietatea nominală și sub administrația unor inalți func- 
fionari ai noului stăpân, cărora au fost donate, În acest caz comuna 
forma un „klass“ adică moșie, spăilug, al pașei, begului, sau alt 
ioalt demnitar, sau chiar al Sultanului, când acesta o administra 
nu priri organele fiscului imperial, ci prin interpușii săi direcţi, 
Când comunele erau prea mici sau moșiile disponibile prea mă- 
runte, erau donate altor funcţionari mai de rând, ba chiar soldaţilor 
meritoşi, parte din venituri socotindu-se în contul salarului sau 
soldei acestora. În toate cazurile, controlul. veniturilor moșiilor şi 
satelor era făcut de către organele fiscale, 

In administraţia sa imediată sau în aceia a organelor sale 
fiscale Sultanul nu reţinea decât moșiile şi averile mai mari și mai 
bogate, localităţile cu o populaţie mai deasă, cu venituri mai 
numeroase și mai sigure, la distanțe mai mari de câmpul de luptă, 
care printr'o administraţie mai puțin costisitoare, aduceau venituri 
mai apreciabile şi mai permanente, Tot Sultanul, prin oamenii săi, 
administra direct vămile, vadurile, etc, cum și pescuitul și vânatul, 
Uneori, și ca o deosebită atențiune sultanul făcea donaţii şi din 
acestea, dar ca toate donațiile şi acestea erau făcute în contul 
salariilor, demnitarilor săi, evident subapreciindu-se veniturile astfel, 
încât cel ce primia donația să rămână în profit, Dealtfel prin ne-. 
demnitate sau moarte aceste donaţii deveniau libere, fiindcă dona- 
țiunea eră făcută ca o distincţie ce nu se  moștenia, Moșiile sau 
satele, etc, devenite libere, erau adăogate la acelea administrate în 
contul padişahului, 

În centrul paşalicului funcţiona un administrator de domenii 
numit „deflerdar"”. Acesta administra toate domeniile, pe unele 
direct în contul sultanului, pe altele in acela ale fiscului imperial, 
Defterdarul era ajutat de mai mulţi contabili sau secretari, numiţi 
„kiatib“, cari erau totodată și advocaţii fiscului în toate chestiunile 
litigoase, Aceștia erau ajutaţi la rândul lor de conţopiști numiţi 
„Sagirte' treapta cea mai mică în acest serviciu de încredere, 

„Şăgârţii“, cum le zicea poporul, ajungeau şi ei cu timpul secretari. 
Ei erau și controlorii administraţiei fiscale centrale şi tot ei se 
deplasau din Timișoara ca să controleze activitatea inspectorilor 
financiari din provincie, Aceștia se numeau „naziri“, cari aveau la 
dispoziţia lor pe comisarii numiţi „emini“ şi pe agenţii fiscali nu- 
miți „amili”, Cei din urmă nu făceau decât incasările mai mici sau 
supravegheau funcţionarea şi veniturile unor instalaţii industriale 
mai mari, pentru a asigura, din venitul acestora, fie în natură, fie 
în bani, dijma fiscului imperial, 

Serviciul administrativ de sub conducerea defterdarului admi- 
nistra deci moșiile şi averile sultanului,- în principiu toate formau 
proprietatea acestuia, şi în acelaș timp supraveghea și controla şi 
serviciul fiscal și al administraţiei financiare şi era unul dintre 
cele mai importante în organizaţia de stat turcească de pe atunci, 
încredințăndu-se numai persoanelor diștincte şi loiale, Inspectorii 
financiari și subalternii lor erau simplii funcţionari, Postul de emin 
şi amil nu era un post îndependent, fiindcă era puţin dotat, şi de 
aceia era cedat, ca ocupaţie laterală, vre-unui caporal din 
oastea împerială („serbiilk“). Sunt cazuri, când găsim în  aseme- 
nea servicii şi câte un armean sau chiar ovreu, Unde erau mai 
mulţi amili, in genere gradaţi in armată, ei erau organizați în corp 
special sub conducerea unui „aril paşă“. 

Care era caracterul veniturilor administrate de către această 
organizaţie fiscală ? 6,) 

Din defterile ce ne stau la dispoziţie vedem, că veniturile 
fiscului turcesc de pe vremurile acelea erau dintre cele mai va- 
riate. Le înșirăm după importanţa lor și mai ales după felul, cum 
sunt trecute în aceste registre, 

1.) Vămile incasate la vadurile și punctele de trecere de pe 
Dunăre, Tisa şi Mureș, calculate după marfa transportată, 

2,) Vămile la intrarea în anumite localități sau trecerea peste 
poduri, atât după marfa sau produsele transportate, cât și după 
persoane, iar la eşirea sau intrarea în cetatea Timișoarei pe lângă 
vamă se mai plătea și o taxă specială; 

3.) Chiriile şi arenzile plătite pentru bărcile și corăbiile fiscu- 
lui, luate în chirie, 

4.) Veniturile pescuitului ; din speciile mai fine de peşte pes- 
cuit jumătate, sau contravaloarea, trebuia predată acestor vameşi, 
Aceștia, când primeau vama în natură o prefăceau în bani. Din 
peștele obișnuit se plătia una din nouă părți, din cel ordinar una 
din zece părţi, 

5.) Pedepsele în bani pentru contravenţiile la pescuit. Peştele 
fiind o mariă căutată şi la Turci se pedepsia cu străşnicie pescuitul 
clandestin, cum şi aceia, cari într'un fel sau altul încercau să se 
sustragă vămuitului, 

6.) Veniturile târgurilor, In localitățile, unde se țineau târguri 
mai însemnate (Timișoara, Cicova, etc.) exista și funcționa un in- 

spector special al târgului „miihtesib“, care încasa ni numai chi- 
rie pentru locul ocupat de bărăcile și şatrele vânzătorilor, ci şi va- 
mă după maria adusă spre desfacere, fie că această marfă era pro- 
dus agricol, fie că era fabricat. 

1.) „Resmi kila“ sau „resmi kantar“adică taxele pentru fixa- 
“rea cantităţii zeciuielii după grâu sau alte produse agricole, ce 
trebuiau, sub acest titlu, livrate magasinelor îiscului, 

8,) Taxele incidentale plătite de bodegile şi crâșmele târgurilor, 

9,) Taxele măcelarilor, plătite după capul de vite tăiate, 
Aceste taxe se numeau „resmi kenare“, iar măcelarul „kasap”, de 
unde şi cuvântul „căsap“ în idiomul bănăţean însemnând măcelar, 


10.) Taxele după vinul transportat dintr'o localitate în alta. 
Taxele acestea erau mari nu numai fiindcă vinul era o beutură 
exclusivă, — cel puţin în teorie, — a spurcaţilor de ghiauri, dar 
era o și o otravă, ce ameninţa să  contamineze pe credincioșii lui 
Mohamed. In schimb fabricele de bragă nu erau supuse la nici 
o taxă, 

11.) Taxe după fabricaţia berei „buzakhane" care se fabrica 
din grâu (buzah) amestecat cu secară și din mei, 

12.) Taxele fabricelor de lumănări, 

13,) Taxele boiangiilor („bezkhane”) adică a vopsitorilor de 
lână, stofe, etc, 

14.) Vămile morilor, 

15.) Taxele zarafilor datori a ceda vameşilor !/3 din veniturile 
ce resultau din fiecare operaţie de schimb, 

16.) Acestea erau venituri fixe, dar fiscul turcesc se pricepea 
să inventeze mereu alte venituri noui. Astiel în caz de război 
după fiecare cap de ghiaur sau raială, capabil să poarte arma, se 
incasa un fel de impozit special. Cum Turcia acestei epoci aproape 
că nu trecea anul fără să aibă vre-un război, e lesne de înţeles ce 
titlu de jaf pentru funcționarii fiscului, Cu toate acestea în defterele 
examinate nu-l găsim impus, în curs de un veac și jumătate, decât 
de două ori. Cei ce făceau fie vre-un serviciu activ, fie auxiliar, 
la transporturi, în armată, erau scutiţi de acest imposit special, 


17.) Arenda grădinilor și altor pământuri, imobile, prăvălii și 
crâşme ale fiscului, 

18.) Taxele de moștenire, numite „fapi“. De și în principiu 
tot pământul imperiului, cu tot ce era pe el, era proprietatea pa- 
dișahului, de câte ori un ghiaur muria și deci uzuiructul casei, 
pământului, proprietăţii acestuia trecea asupra altui creștin, des- 
cendent al celui dintâi, acesta din urmă plătea fiscului 1/5 din va- 
loarea averei moștenite. Musulmanii nu plăteau acest impozit sau 
taxă, 

19,) Cadoul miresei, Când un supus ghiaur se căsătoria, plătia 
sub titlul de mai sus, proprietarului Spăbhiei, o anumită taxă, Evi- 

dent, progtes enorm dela dreptul proprietarului feudal la prima 
noapte nupţială, până aci, Dealtiel sub acest titlu plăteau o taxă mi- 
nimă și musulmanii, cari ne fiind supuși proprietarului, o plăteau 
către fisc, Tot către fisc era plătită taxa și de către ghiaurii, ce nu 
locuiau pe proprietăţi donate, Taxa aceasta departe de a avea ca- 
racterul unei rescumpărări a dreptului vechiului feudal asupra mi- 
resei, se percepea de turci numai ca un mijloc de control, din 
punct de vedere fiscal, a întemeierii unei noui gospodării, a unui 
nou subiect imposabil, 

Tot administraţia fiscală, când nu avea funcţionari anumiţi în- 
însărcinaţi cu acest serviciu, administra şi supraveghea prin titularii 
khasurilor, adică a moșiilor donate și magazinele și depozitele fis- 
cului răspândite pe întreg întinsul Banatului. În aceste depozite 
erau îngrămădite toate dijmele luate dela locuitori și tot de aici 
erau apoi acoperite și nevoile armatei otomane, Aceste magazine 
erau date în sarcina magazinerilor numiţi în acest caz „embardijic“ 
cari erau supuși defterdarului și chiatibului, 

O altă taxă era percepută în justiție, pentru citaţii, numită 
„ihzarie”, cum şi după ori ce act al judecătorului turc, Creștinii 
se sustrăgeau acestei taxe şi mai ales justiţiei turcești costisitoare 
şi încete, În alt loc vom arăta cum au reușit să aibă organele lor 
proprii de justiție, 

Mai erau apoi unele taxe arbitrare, De exemplu când în ma- 
gazinele arătate se îngrămădeau prea multe cereale sau sare, def- 
terdarul impunea cu forța rescumpărarea acestora de către locui- 
torii din satele apropiate, 

Dar taxele erau numai venituri secundare ale fiscului, Ve- 
nitul principal îl formau impozitele şi între acestea cel mai de sea- 
mă era acela pe cap, fixat mai târziu, pentru o mai uşoară admi- 
nistrație, pe cap de locuitor, Asupra acestui impozit, carea pro- 
vocat adânci prefaceri și în viața familiară a bănățenilor, vom 
mai reveni, 

Pentru a înțelege mai bine influența ce au avut usupra evolu- 
ţiei și formei vieţii sociale şi economice din Banat aceste taxe şi 
impozite, cum şi felul lor de a fi percepute, sunt necesare câteva 
cuvinte explicative privind raposturile de drept din cari s'au născut 
aceste taxe și impozite în general, 

Arenda unui anumit drept, pe o anumiţă sumă se numea „ie- 
tizam mukata” însemnând dreptul de uzuiruct. Se arendau 8) în 
genere drepturile la pescuit, vânat, zaraferie, vamă, ete. mai puţin 
acele privind proprietăţile agricole, cele din urmă din cauza braţelor 
de muncă puţine și a întinselor terenuri ce rămâneau nemuncite, 
ne fiind căutate, Ca arendași ai vămilor, pescuitului, etc, erau pre- 
ferați gradaţii armatei din apropiere, cari evident fiind ocupați, 
subarendau aceste drepturi, Dar printre arendașşi găsim și emini şi 
amili, dar și foști spăhii maziliți, „mazuli”, cari primeau asemenea 
arenda până când trecea timpul pedepsei, întrucât eram maziliţi 
temporar, Pe timpul lui Suliman cel Mare un mazil nu putea pri- 

imi donaţiune nouă decât după ce treceau cel puţin 7 ani dela nia- 
zilire, Li se dădea asemenea arende pentru a le asigura existența. 
Arendarea o făceau nazirii, adică inspectorii financiari sau subal- 
ternii acestora eminii, cari erau datori să primească arenda cea 
mai favorabilă, să predea obiectul arendat celui ce oferea mai 
mult, Predarea se făcea prinirun contract „berat“ în care erau 
stipulate condiţiunile arendării, Dacă ulterior cineva venia la nazir 
şi oferea mai mult, vechiul berat era anulat, În baza acestui docu- 
ment arendașul întra în drepturile fiscului având dreptul de a în- 
casa vama, zecimala după peşte, taxele de vânat etc. (Va urma,) 


Contribuţii la criza cărții românești 
de Ion Stoia-Udrea 


Problema cărţii românești este așa de multiplă și atât de 
vastă, incât nici prin gând nu-mi trece să incerc o expunere, fie 
cât de sumară chiar, a complexului ei, în aceste rânduri, S'a scris 
dealtfel aşa de mult despre această problemă, încât publicul cetitor 
a avut suficient timp și ocazie să cunoască aproape în intregime 
toată chestiunea cărţii, Am spus „aproape în intregime”, fiindcăe 
cu toate că s'a scris și vorbit enorm de mult în jurul acestei ches- 
tiuni, multe laturi ale problemei au, rămas şi până azi absolut 
necercetate și necunoscute, Despre una dintre aceste neglijate laturi 
ale problemei cărţii românești vreau să scriu aci câteva rânduri 
sumare, | 

Se vorbia cu insistență până mai anul trecut, — și se mai 

vorbește incă și astăzi, deşi mai rar, — despre o criză a cărţii în 
general, în toate ţările, ca o consecinţă logică a crizei economice 
generale, Odată cu pronunţarea crescândă a crizei economice scă- 
zând mijloacele de câștig, au scăzut și mijloacele de achiziţionare 
ale consumatorilor, inclusiv deci și a cumpărătorilor cărţii, Această 
afirmaţie însă, în ceia ce privește cele mai multe state civilizate 
este absoiut gratuită, Dacă cercetăm prospectele editurilor germane, 
franceze, engleze, și mai ales ruseşti, etc, din ultimii ani, în loc de 
o scădere a producţiei tiparului vom găsi o ausmentare a acestei 
producţii, ori este sigur că editurile nu ar fi aruncat pe piaţă 
- acesi enorm număr de cărţi, dacă nu ar îi existat o cerere potri- 
vită, Deci a vorbi despre o criză a cărţii, in acest senz, în general 
în toate ţările, este o absurditate, Dimpotrivă, în cele mai multe 
țări europene putem observa progrese uimitoare în acest domeniu. 
Nu avem la indemână statistici amănunţiite, dar nu credem să 
afirmăm un neadevăr, când spunem că niciodată nu s'a scris şi nu 
s'a citit aşa de mult, ca în această epocă de năpraznică criză 
economică, 

Pentru moment, — ţinem să menţionăm, — nu ne interesează 

calitatea acestei producțiuni,  Aceia eventual poate fi discutată, 
Noi nici nu vrem să ne oprim asupra acestei chestiuni, Pentru 
moment intențiunea noastră este să analizăm doar cauzele, — 
măcar câteva dintre eie, — cari au dus la criza cărții româneşti 
de” astăzi, Căci, în opoziţie mai cu toate ţările europene, la noi 
cartea trece azi printr'o criză foarte simțită și în ceiace priveşte 
cantitatea producţiei, Editurile noastre nici nu caută să mai as- 
cundă acest lucru, Chiar dacă unele se sfiesc încă săo spună 
fățiș, existenţa crizei se manifestă in toată activitatea lor, Sau mai 
indată teama de criză, 

Nu avem la îndemână o statistică exactă și amănunţită a 
publicaţiunilor românești apărute în ultimii ani, Din datele sumare 
ce le-am cules, şi — acăror exactitate nu o putem garanta, — 
ar reeși că şi la noi în țară ar exista o sporire a producției tipa- 
rului, sporire foarte neînsemnată însă, Dar admițând chiar existenţa 
acesțui spor, care în orice caz este foarte mic, nu inseamnă că 
criza cărţii românești ar fi inexistentă, Fiindcă lipsa sporului firesc 
şi necesar trebuește considerată tot ca o dovadă de criză, Ori spo- 
rul minim inregistrat în ultimii aniîn ceia ce privește numărul 
publicaţiunilor româneşti este foarte departe de sporul ce trebuia 
să-l atingă numărul publicaţiunilor în împrejurările în cari ne găsim, 

“Să nu uităm că după 1919 cartea românească a primit un 
debușeu considerabil prin urcarea numărului populaţiei dela 7 
milioane, cât era în ţara mică, la 18 milioane, cât este în țara nouă, 
Nouile provincii au adus o masă de cetitori deplin formaţi, pe cari edi- 
turile noastre trebuia să-i câștige şi să-i satisfacă în timpul celmai scurt, 
Ceiace; editurile românești, trebue să o mărturisim, nu au știut să.tacă, 
Nu au fost instare să acapereze un public care le-a venit decgată, 

În provinciile de dincoaci de Carpaţi, — indrăznim să  afir- 
măm, — cartea românească şi azi încă, în al 15-lea ani al erei 
românești, se găsește în inferioritate față de cartea maghiară, Mai 
mult, cartea maghiară, venită din Ungaria, a reuși! nu numai să-și 
menţină numărul de cetitori, pe care l-a avut înainte de război, 
dar a majorat chiar acest număr, În ultimii doi ani mai ales cartea 
maghiară a reușit să capteze așa de puternic piaţa în provinciile 
de dincoaci de Carpaţi, încât a copleșit formal cartea românească, 
Fără teamă de desminţire putem să afirmăm că azi în Ardeal 
și Banat se vând mai multe cărți maghiare, de cât s'au vândut în 
cea mai strălucită epocă a dominaţiunei ungurești, Explicaţia 
acestui fenomen nu este a se căuta în domeniul naţionalismelor, 
Explicaţia rezidă cu totul altunde, în existenţa unor împrejurări 
aparte, pe cari editorii bucureșteni nu și-au luat osteneala să le 
cunoască, şi de cari s'au ştiut folosi editurile maghiare, Fiindcă în 
realitate lupta nu se dă între cartea românească și cartea ungu- 
rească, ci intre cartea în românește şi cartea în ungurește, Ne vom. 
explica imediat, 

Intăi însă trebue să facem o scurtă paranteză, pentru a in- 
cerca să analizăm puţin aspectul pieții cărţii în provinciile de 

dincoaci de Carpaţi, — La data Unirei în aproape toate orașele 
transilvănene elementul dominant era cel maghiar, Multe din 
aceste orașe fuseseră creiate în mod artificial, pentru a alcătui 
insule de populaţie dominantă în mijlocul unor ţinuturi pur româ- 
nești, iar celorlalte orașe li-se imprimase un caracter maghiar 
printr'o foarte raţională politică a populaţiei dusă de guvernele 
dela Budapesta, In felul acesta statul maghiar reușise să modifice 
complect, în favorul său, aspectul etnic al aproape tuturor orașelor 
transilvănene, Întelectualitatea acestor orașe era desigur maghiară, 
adusă și menţinută aci de multe ori cu sacrificii mari chiar, din 
partea guvernelor, Intelectualitatea românească citadină era puţină 
la număr și forțat era redusă la un rol secundar, Forţele intelec- 
tualităţii românești erau încercuite în sate și orașele mici, După 
Unire s'a început imediat procesul de retranslormare a aspectului 
etnic al oraşelor. S'au desuhis barierile, dând curs liber întelectua- 
lităţii din oraşele mici și sate spre orașe, Era nevoie de oameni, 
de mulţi oameni, și întelectualitatea românească citadină nu putea 
umple toate golurile, In felul acesta noua întelectualitate citadină 
transilvăneană s'a format din vechea întelzctualitate citadină româ- 
nească, o bună parte din îatelectualitatea rurală şi demicitadină 
românească, o parte (o bună parte chiar) a vechei intelectualităţi 
citadine maghiare (alcătuită mai mult din elemente maghiarizate, 
decât maghiare) și ua aport destul de insemnat al noilor veniţi 
din Vechiul Regat, Toate acesie afirmațiuni sunt valabile deşigur 
numai în ceiace priveşte, generaţia intelectuală conducătoare în 
acest deceniu și jumătate, fiindcă noua generaţie, ajunsă azi la 
sfârşitul procesului de formaţie, este aicătuită după alte formule, 
cu totul deosebite, Dar această generaţie încă nu a ajuns în plin 
plan de acţiune, ca să poată schimba aspectul actual al intelec- 
tualităţii citadine transilvănene. 

Componenţii actualei întelectualităţi citadine transilvănene, 
în alară de elementul noilor veniţi din Vechiul Regat, au 
învăţat şi au crescut în școli maghiare. Să fim bine înțeleşi, 
Din această afirmaţie nimeni să nu încerce a trage conclusiuni în 
ceiace privește sentimentul naţional a! întelectualităţii noastre cita- 
dine. Nici prin gând nu ne-a trecut să facem nici măcar o cât de 
ușoară aluzie la o asemenea absurditate, Nu trebuie să uităm că 
tocmai această generație intelectuală a pregătit suileteşte unirea, a 
luptat pentru această unire cu toată puterea suiletului, Aceiași 
generație care şi-a rostit gândul așa de maiestos la 1 Decemvrie 
1918 la Alba-lulia, Este generaţia cara a pregătit și desăvârșit 
unirea, Deci în ceiace privește sentimentul național al aceste gene- 
raţii e un sacrilegiu să arunce cineva măcar umbră de bănuială, 
Afirmaţiunea noastră de mai sus are cu totul alt senz, Noi voiam 
să arătăm numai că această intelectualitate și-a însușit cultura prin 
intermediul școalei maghiare și în limba maghiară, Şi posedând 
limba maghiară se poate folosi şi se foloseşte chiar de ea în multe 
cazuri încă, Mai ales atunci când este nevoită în anumite cazuri. 

de ordin întelectual, Deci cartea maghiară încă nu a devenit o 
carte absolut străină pentru această intelectualitate, A rămas un fel 
de unealtă ajutătoare, ca să zicem aşa, care poate uneori implini 
lipsurile cărţii românești, 

Să nu uităm că literatura noastră eşte foarte săracă în tra- 
duceri, În acelaş timp literațura maghiară este enorm de bogată în 
traduceri bune, În felul acesta au căutat ungurii să pună în curent 
masele lor intelectuale cu creaţiunile culiurale ale apusului, Au şi 
reușit deplin, Și azi au o literatură dintre cele mai bogate în 
traduceri, 

Pe acest teren se dă lupta azi între cartea românească şi cea 
maghiară, lată de ce am spus că este vorba de „cartea în româ- 
nește“ și „cartea în ungureşte“, În Ardeal azi se vinde întreagă 
literatura apusului în ungurește, Adevărat că în traduceri excelente, 

După desmembrarea Ungariei marile edituri maghiare au ajuas 
într'un impas foarte greu, Au pierdut aproape trei pătrimi din de- 
bușeele ce le aveau. Cartea maghiară s'a văzut încercuită în ca- 
drele noi şi reale ale Ungariei, cu cetitorii pierduţi, cu posibilită- 
ţile de desfacere reduse la minimum. În anii imediat următori apoi 
editurile maghiare şi-au agravat situaţia printr'o serie de greșeli, 
inspirate desigur de guvernul budapestan, S'au apucat să editeze 
pe capete cărţi cu scop de propagandă pentru ideia revizionismu- 
lui, Aceste campanii însă nu au avut alt rezultat, decât că au 
micșorat și mai mult raza de penetraţie a cărţii maghiare, ducând 
în acelaş timp marile edituri Ja marginea falimentului, Câteva au și 
sucombat chiar.  Celelalie au învăţat minte iasă, Și-au dat seama 
că ele în primul rând sunt intreprinderi comerciale și ca atare 
trebuie să se acomodeze cererilor pieţii. Literatura naționalistă, 
plângăreață şi anostă, nu mai prindea, publicul cerea altceva. Şi 
atunci edituriie maghiare s'au rentos la traduceri, mai ales că a- 
cestea aveau și au cel mai ușor acces pe piețele provinciilor des- 
membrate, Și de trei ani în aceste provincii asistăm la un adevărat 
dumping al cărţii maghiare, Cărţi bune, într'o execuţie excelentă și 
pe un preţ minimal, 

Astăzi editurile maghiare se întrec în a lansa cât mai multe 
colecţii și serii de cărţi, la toate preturile posibile. Dau câteva 
exemple, cari ar putea să fie foarte edilicatoare pentru editorii 
noștrii, 

Editura „Nova” pe lângă activitatea editorială obișnuită, edi- 
tează trei serii de romane streine cu prețul de 1 pengă, 2 pen65 
şi 3 peng6, lată ce s'a editat de exemplu în seria a treia al cărei 
volum costă 90 lei la noi, Volume de 400—500 pagini, hârtie fină 
„holzirei” mată, legătură solidă în pânză, toarte elegant şi modern 
executată (editurile maghiare au luat obiceiul celor germane, scot 
pe piață volumele într'o legătură foarte reușită), lată ce a apărut 
în această serie până acum; Hans Fallada: Kleiner Mann was nun ? 
Franz We:iei: Barbara; Bernhard Kellermann: Anatol; Otto 
Zarek: Begierde; Upton Sinclair : The Wet Parade; Aldous Huxley : 

Point conter point; LL, F, Câline: Voyage au bout de la nuit; 
Guido di Verona: La canzone di sempre e dimai; F, Werfel; Die 
vierzig Tage des Musa Dagh. Acestea în 6 luni. 

Editura „Dante“ are vre-o 6 serii din astea, Cea mai scumpă 
se vinde la noi cu 142 lei volumul. Sunt volume pentru bibliofili, 
tipar excelent hârtie „holzifrei“ grea, legătura complect în piele 
neagră, Execuţia de o severă eleganţă, Editura „Atheneum“ vine cu 
două serii, de-o rară selectivitate, Editura „Franklin“ tot cu două, 
Și aşa mai departe. Serii după serii, zeci de serii, mii și mii 
de volume, inundă piața, Fără să mai amintim de miile de romane 
de aventuri, ce se vând cu zecile și sutele de mii. 

In general cartea maghiară se prezintă într'o execuţie tehnică 
ireproşabilă şi la un preț care desfide orice concurență, şi se îo- 
loseşte de toate sistemele moderne de propagandă, Despre reclama 
cărții maghiare s'ar putea scrie un studiu special. La așa perfec- 
ție a ajuns, Desigur însă că cea mai bună reclamă râmăne totuşi 
conținutul, execuţia tehnică şi prețul cărților, 

Ce fac în schimb editurile noastre din București? (Problema 
editurilor din provincie va forma obiectul unei cercetări aparte în 
viitor.) In primul rând editează puţin şi din literatura streină aproape 
nimic mai de seamă, (Literatura noastră va rămâne încă multă 
vreme lipsită de traduceri, Fiindcă intelectualii noştrii preferă să 
scoată o lucrare originală mediocră, sau și mai rău, decât să 
scoaiă o traducere bună după un autor de valoare.) La aldoilea 
rând aspectul cărții românești “în general este așa — cum 
îl ştim cu toţii, De cele mai multe ori lamentabil. lar în al treilea 
rând editorii noștri au uitat pe ce vremuri trăiesc: meaţin prețu- 
rile din cea mai strălucită epocă de coniunctură. „Răscoala“ d-lui 
Liviu Rebreanu 160 lei, „In preajma revoluţiei“ de C, Stere 320 
lei, ca să dau numai un exemplu. Cine poate plăti azi preţurile 
acestea, oricătă bună voință ar avea ?! Se poate că editorii noș- 
iri se găndesc așa, că aceste volume și cu prețurile amintite vor 
alinge un tiraj de 35 mii exemplare, tirajul maxim ce l-a atins 
până azi un volum românesc, Dar oare numai atâta este capaci- 
tatea pieţii cărții româneşti ? Oare dacă preţurile erau reduse la 
jumătate, nu s'ar fi dublat tirajul? A încercat cineva? Un 
lucru însă ştiu: la biblioteca publică am făcut „coadă“ ca să ajun- 
gem la volumele acestea, Care e concluzia atuoci? 

Editorii noștri ar trebui să învețe mult încă, până şi dela ve- 
cinii noștri, Fiindcă noi credem că acest „dumping“ al cărţii 
maghiare și din alt punctdevedere ar trebui anihilat, Ori pentru 
anihilarea lui contigentarea nu ar fi o soluţie logică, ci numai 
inaugurarea unei concurențe raționale din partea editurilor noastre, 
Mai ales că avem și o leacă de concurenţă a cărții germane, Dar 
aceasta este o altă lature a problemei, pe care o vom analiza cu 
altă ocazie, 

Pentru moment ne mulțumim cu cele expuse până aci. Că se va 
găsi cineva să tragă învățăminte din cele expuse de noi — ne indoim, 

REGIMUL PRESEI PROVINCIALE 


de Radu Urlăţianu 


Scandalul Sawitzky din Franţa a pus și acolo problema unei 
noui legi a presei, La noi în ţară această problemă stă pe șantier 
de câţiva ani de zile. Nici un guvern nu are curajul să o rezolve, 
Până astăzi cel puţin. Şi totuş, în lumea ziariştilor şi în special 
printre gazetarii de dreapta o astfel de lege este cerută, 


Credem însă că în legiierarea care se va face odată, ar tre- 
bui să se ţină seama în special de presa din provincie, care nu 
poate fi pusă pe picior de egalitate cu presa din Capitală, In spe- 
cial, o deosebită atenţie ar trebui dată acelor provincii şi orașe de 
provincie, în care au există o tradiţie a presei, Ştim, afirmaţiunile 
ce le facem, vor nemulţumi pe mulţi, Ne vom rezerva dreptul să 
ne explicăm. 


* 
-. 


De ce o deosebire între marea presă din Capitală și cea 
provincială ? 

lo capitală, pentru înființarea unui ziar se sacrifică un capital 
totdeauna mare, se angajează un corp redacţional de elită și se 
urmăreşte totdeauna un scop care interesează întreaga ţară, 
E la fel oare în provincie? Evident, nu, E destul ca cineva 
să se certe pe stradă cu altcineva, e destul ca un avocat să piardă 
câteva procese, e destul ca ua politician să se simtă nemulțumit 
de şeful sau de conducătorii politici ai clubului din care face parte, 
ca în trei zile să scoată o gazetă, cuscopul unei răfuiri publice, In . 
provincie, ca să scoţi o gazetă îţi trebuie un capital de cinci mii 
lei, Apare ziarul în două sau trei numere, (atât cât necesilă răfu- 
iala și târguiala) și apoi dispare, „Directorul“ și-a făcut afacerea, 
Comparaţi acum sacrificiile bănești făcute de un director de ziar în 
Capitală cu acelea făcute de cutare avocat dintrun orășel de 
provincie, “ 

Ziarele din provincie menite să aper2 o regiune, culorile unui 
drapel poiitic-de.club, interesele particulare ale unui singur individ 
sau ale unei întreprinderi, unei ranchiune sau unei ambiţii, nu se 
pot bucura de aceleaşi privilegii de libertate de cari trebue să se 
bucure un organ mare, 

Aşa dar, apariția acestor ziare provinciale trebuește supusă 
unor restricțiuni. Garanţii morale și mai ales materiale. Garantarea 
unui capital care să reprezinte cheltuielile de întreţinere ale unui 
ziar, cel puţin pe un an, 


„. 
* 


În privința responsabilităţii, de asemenea ar trebui ca legea 
să prevadă garanţii mai mari, în special pentru ziarele provinciale. 

De cele apărute întriun ziar, responsabil să nu fie numai autorul 
articolului, sau mai precis semnatarul articolului, ci într'o egală mă- 
sură şi directorul, lar în caz de daune materiale, ele să fie puse 
numai în sarcina directorului ziarului sau a comanditarului 

Să ne explicăm. 

Gazetarul, avocatul care este silit să pledeze procesele cetă- 
țenilor sau ale particularilor în coloanele unuiziar, nu scrie totdea- 
una ceiace crede, Fiind simbriașul directorului, el primește de 
obicei ordinele acestuia. Cu alte cuvinte, după cum în crime se 
caută și autorul moral, tot astfel în delictele de presă trebue pe- 
depsit și autorul moral, acela care ordonă mai totdeauna campa- 
niile de presă. Pedepsirea numai a autorului nu este totdeauna 
dreaptă. În Timişoara cunoaștem mulţi directori de ziare cari iscă- 
lesc articolele scrise de un redactor, dar cunoaștem și redactori 
cari în faţa justiţiei își iau responsabilitatea unor articole scrise de 
directori, 

Această situaţie noi o socotim imorală, fiindcă nu adevărații 
vinovaţi sunt pedepsiţi, precum nici gloriile nu sunt culese de ade- 
văraţii luptători. 

Or, când într,un ziar apare o calomnie care provoacă cuiva 
grave pagube, nu autorul să fie pedepsit, ci autorii, anume direc- 
torul care este totdeauna conducătorul ziarului și ordonă campa- 
niile şi apoi scriitorul articolului, 

Altiel meseria de director ar; fi foarte uşoară, 

EA i 
> 

Cutare avocat, necunoscut la bară, dar recunoscut că nu poa- 
te lega două cuvinte în faţa pretoriului, ajunge prin mijloace mai 
mult sau mai puţin corecte, director de ziar, 

A doua zi devine celebru prin articolele semnate de dânsul, 
Apoi începe să-și pledeze cauzele întâi în coloanele ziarului şi a- 
poi îşi trimite un secretar în faţa instanţelor, 

Se ţine seama de arma puternică pe care o are în mână. A- 
ceasta nu-i ajunge, Tot prin ziar şi prin articolele scrise de alţii, 
pretinde să şi facă o situaţie politică specială în sânul organizaţiei 
din care face parte şi în care nu este privit, decât la reala valoa- 
re pe care o reprezintă, Incepe prin a deschide o campanie împo- 
triva şefului organizaţiei, apoi împotriva conducătorilor organizației, 
Ziarul este trimis la Ceniru în speranța că Centtul dându-și seama 
de forţa ce o reprezintă și de înalta sa cultură răspândită de alţii 
și semnată de dânsul îi va înlesni suișul politic, Peste câteva săp- 
tămâni sau luni intervine un element nou, Directorul ziarului se 
impacă cu foștii adversari, cu şeful și cu Centrul, astfel în cât în 
aceiaşi foaie, în aceleaşi coloane şi cu aceiaşi literă cu care se ti- 
păriseră în trecut injuriile apar acum laudele, Articolele care erau 
comandate : „Cu sânge, Dănucule“și „Să moară șeful“, sunt dic- 
tate apoi: „Cu miere Sănducule“, Treaba s'a făcut, 

Scriitorul articolelor rămâne și pe mai departe ciumat în 
fața celor ce au fost scărmănaţi, pe cănd directorul își vede mai 
departe de treabă, de treburi şi de afaceri, 

Aceasta este gazetăria de provincie, 


LA 
Li 


Un alt aspect alei, 

Un biet ratat, deslănțue războiul înpotriva culturei şi civili- 
zaţiei vechiului Regat, De data aceasta autorul are toată libertatea 
să-și întindă balele în coloanele unui ziar care militează specificul 
local, Specific în toetă această teorie, este acreala poelului de 
barieră de a nu putea trece frontierele unei plase, invidia văzând 
Vechiul Regat și streinătatea apreciind adevăratele valori. 

De aci spurcarea vechiului Regat, creiarea unei atmosfere 
dușmtnoase îraţiior și incitarea până la crime, 

Rezultatul s'a văzut, Un om lăudat şi zilele trecute de cunos- 
cutul romancier francez Kessel în Gringoire, a fost ucis mişelește 
pe peronul gărei Sinaia, 

Un ziarist îndrăzneşte să iscălească aceste rânduri, cerând o 
lege draconică a piesei, Ziariștii cinstiţi, polemiştii de talent, apă- 
rătorii cinstiţi ai unor cauze cinstite n'au de ce să se teamă, lar 
aici în provincie, solidaritatea la pedeapsă a directorilor și răs- 
punderea lor materială, 





Virgil Birou : Intre refacere și prăbușire 
Walt Whitman : Voi spărgători din faţa legii 
Traian Birăescu : Banatul sub Turci 

lon Stoia-Udrea : Criza cărții românești 
Radu Urlăţianu: Regimul presei provinciale 








DOAMNĂ, 


sunteţi foarte pretențioasă, — şi cu drept 
cuvânt, — în ceia ce privește incălțămintea 


D-Voastră, nu uitaţi deci niciodată să cereți 


numai produsele fabricei 





din TIMIŞOARA 


Pantofii și ghetele „FILT“ conduc atât ca eleganţă, 


cât şi ca durabilitate 


La toate magazinele mari 
de încâlţăminte 





